ألفونسو دي ألبوكيرك (ب لبرتغالية: Afonso de Albuquerque)، تزاد ف 1453 ومات ف 1515، كان قايد بحري و سياسي برطقيزي. عندو أصول أرستقراطية وتعومل معاملة ديال النبلاء، بحيت تلقب باللقب البرتغالي "فيدالغو" اللي كتعني ولد النبلاء.كان جنرال بحري ونائب حاكم الهند البرتغالية،الخبرة العسكرية وأسلوب القيادة اللي عندو خلاتو يغزو ويخضع المنطقة ديال المحيط الهندي تحت راية الإمبراطورية البرتغالية. عطاه الملك البرتغالي مانويل الأول اللقب ديال نائب الملك ودوق غوا قبل مايموت بشوية، خلاه يكون أول دوق مكينتميش للعائلة الحاكمة، وأول الألقاب اللي كتعطى خارج البرتغال. كيتشاف غالبا كقائد عسكري عبقري إلى شفنا الاستراتيجيات الناجحة اللي دار فالغزوات ديالو. من هاد الاستراتيجيات المشهورة : منين سد ݣاع ٠المعابر البحرية للمحيط الهندي للمحيط الأطلسيوالبحر الأحمر والخليج العربية والمحيط الهادئ، الحاجة اللي غتخليه بحال شي بيحرة خاصة بالامبراطورية البرتغالبة، ويكون عائق قدام الامبراطورية العثمانية اللي كانت منافسة فديك الوقت البرتغال ومع الحلفاء ديالها المسلمين والهندوس. ونزيدو لهادشي بلي ألفونسو بنا بزاف ديال الحصون للنقاط المهمة اللي عاوناتو باش يدير شبكة من العلاقات الدبلوماسية على قبل هادشي كولو وزيد وزيد تلقب بالكبير والعظيم، وقيصر الشرق وأسد البحار ومارس البرتغالي. تزاد فمدينة الإسكندرية عام 1453 حدا لشبونة عاصمة البرتغال.